"yaqala ukubhalwa ngo--1513 b.c.e. yaza yagqitywa ngo--98 c.e., iminyaka engaphezu kwe--1 600. "ka ngoku: andiwazi nje amagama awayewasebenzisa ubiko, koko ndiyawaphila. kukho amazwi endingaqondi ukuba siwathabathela ingqalelo ngokupheleleyo; lawo abhekisa ekutshatyalalisweni kokuzingca kwethu njengabantu abamnyama-- amazwi athetha ngqo nemeko yokuziqonda ukuba akukho mntu nawaliphina ibala, ongcono kunathi. ndisitsho nje ndiwakhenkethile amazwe, kweli lizwekazi iafrika naphesheya-- nemelika imbala-- ilizwe amanye amazwe alijonga ngengelikumgangatho ekumele sisebenzele ukuba kuwo. apho ndiza khona kulapha: awukho umahluko kudidi labantu. otya emigqomeni emelika ufana nkqwa notya emgqomeni apha emzantsi afrika. onepokoto eziphuphuma imali ufana nkqwa naphina kwihlabathi. ingaba kutheni ke nakule mihla sakucinga fana kukho apho sifeda khona njengabantu abamnyama xa sizithelekisa nabelungu? ndiziva ndivakalelwa xa ndifunda izibhalo zikabiko. nangona ndandinayo ingqondo (nokuba yayingekavuthwa ncam) ngeminyaka yokugqibela yolawulo lobandlululo; nangona ndathunyelwa ngabazali bam ukuyokufunda kwizikolo zabelungu kwangaphambi ko1994-- mna imbala ndingulo athetha ngaye ubiko xa esithi: “ukuwutshayelela lo mba, abelungu kumele benziwe baqonde ukuba ngabantu, hayi ngcono. kwangaxesha nye abantu abamnyama mabenziwe baqonde ukuba ngabantu, kwaye abangobantu abakumgangatho ongaphantsi kwabamhlophe”.